Oké Take Away GANA 


Nos Special 
CUMINDA 


1000 
FLORIN . 


CRIOYO 


OR 
BRIYANDO FUERTE +» TRECIENDO CLARIDAD Pi Pi Pueblo 


Pedido: 
Diarazon 5 Juli 2023 


565-3232 


TA ACUSA POLIS 
VOS DI SOBORNO Y 
MALVERSACION; DIA 

6 DI JULI CORTE LO 
TRATA E CASO PRO 
FORMA... Y 
“AINDA FALTA” 


MINISTER ENDY CROES A 
CENDE E LUZNAN NOBO DI ds 
INTERNATIONAL RACEWAY PARK jE a 
PALO MARGA | 
FASE CUATER DI PROYECTO DI | ARUBA POSICIONA NUMBER 
1 RIBA E LISTA DI CLIMA DI 
CAMARA DI SURVEILLANCE A INVERSION DEN CARIBE PA 


KEDA FORMALISA DI 3 AÑA CONSECUTIVO 

GANA 1000 FLORIN CU SOLO DI PUEBLO PA “BACK 2 SCHOOL 


Premionan ta wordo anuncia dia 15 di Augustus 2023. 
Tira e coupon aki den buzon na oficina di Solo di Pueblo na Sta Cruz 110, solamente entre 20r di atardi cu 4or di atardi. 


. 
Nomber y A O A II II A A 


Adres sas aaa aa aa 


1000 florin 


Diamars mainta, durante 
un conferencia di 
prensa extraordinario 
di Gobierno di Aruba, a 
tuma luga e firmamento 
di e M.B. como tambe e 
oferta di Setar, pa loke ta 
fase cuater di proyecto di 
camara di surveillance. 
Ta trata di un proyecto 
multi-ministerial. E 
proyecto aki ta conta cu 
e sosten y participacion 
di Ministerio di Husticia 
y  Asuntonan Social; 
MinisteriodiSalud Publico 
y Turismo; Ministerio 
di Asunto Economico, 
Comunicacion y Desaroyo 
Sostenibel; Ministerio di 
Integridad, Naturalesa y 
Cuido di Grandinan. Fase 
cuater, lo percura pa mas 
camara den e binnenstad 
di Oranjestad, elevando 
asina e siguridad di nos 
comunidad como tambe 
di nos turistanan. 


Manera ta conoci, e 
plan di maneho di 
Ministerio di Husticia y 
Asuntonan Social pa loke 
ta combati criminalidad, 
ta enfoca specificamente 
riba inversionnan den 
tecnologia, pa di e forma 
ey combati criminalidad 
y alabes percura cu e 
unidadnan policial por 
traha mas a base di 
informacion. Ya caba a 
ehecuta diferente fasenan, 
entre otro e beach-side 
di e high rise area, e hot 
zone, e binnenstad di San 


Celular: ae 


sessssssssss 


E-mail: 


1000 florin 


Minister Rocco Tjon: 


FASE CUATER DI PROYECTO DI CAMARA DI 
SURVEILLANCE A KEDA FORMALISA 


Nicolas, y e Operation 
Command Center na 
Savaneta, cual ta bay 
ta e curason di henter e 
proyecto aki, caminda tur 
e fasenan y e imagennan 
ta bay wordo centralisa. 
Banda di esaki, tin e 
cuarenta puntonan 
strategico tambe cu ya 
cabata ekipa cu camara. 


Cu e formalisacion di 
fase cuater, lo bay ekipa e 
binnenstad di Oranjestad 
cu camara di surveillance, 
pa cual motibo a uni forsa 
cu demas ministerionan, 
mirando e diferente 
areanan cu esaki lo 
bay enfoca riba dje. Ta 
trata areanan turistico, 
areanan di comercio, 
areanan cu ta trata e parti 
di parkeer, pero tambe 
for di husticia ta trata di 
puntonan strategico, pa 
combati criminalidad. 


For di inicio di Gabinete 
Wever-Croes II, Aruba 
tawata conoce cero 
camara pa loke ta trata 
eleva siguridad, y awe 
den apenas dos aña, a 
logra instala mas di 250 
camara, pa asina aumenta 
siguridad na pais Aruba. 
A base di cifranan, 
por a tuma nota di un 
reduccion pa loke ta trata 
e tiponan di criminalidad, 
particularmente “high 
impact crimes”. 


Por ultimo, e mandatario 


a expresa cu eta satisfecho 
cu e logro aki, pa asina 
inicia cu e ehecucion di 
fase cuater di e proyecto 
di camara di surveillance. 


Un danki na e grupo di 
trabou cu, ta consisti di 
profesionalnan di sector 
priva y publico, cu a traha 
incansablemente pa loke 


ta e M.B. pa e proyecto 
aki, na tur Minister cu ta 
forma parti di e proyecto 
como tambe Setar pa nan 
contribucion. 

Ta acusa Polis Vos di soborno y 
malversacion; dia 6 di juli corte lo trata e 
caso pro forma... y “ainda falta” 


nforme cu SOLO DI 
PUEBLO a ricibi for di 
corte ta indica cu Polis 
Vos lo mester aparece dia 
6 di juli 2023, den hora 
di merdia, den corte pa 
atende e caso “pro forma”. 
Esaki ta indicacion cu e 
resultado di investigacion 
contra polis Vos, a conduci 
na un caso penal. 
Di otro banda Ministerio 
Publico a confirma 
SOLO DI PUEBLO, cu e 
acusacionnan contra polis 
Vos ta 
1. Malversacion na pia di 
trabao 
2. Tuma soborno contra 
su deber 
3. Labamento di placa, 
y 

tur esakinan den un 
periodo hopi largo, di 13 
di October 2018 te cu 22 
di Maart 2023, te riba e 
dia cu eľa wordo deteni. 
E caso di polis Vos ta uno 
hopi grave, envista cu 
desde cu eľa wordo deteni 
dia 22 di Maart 2023, eľa 


keda encarcela. 

Loke ta haci e caso aun 
mas intresante ta cu ora 
ta papia di soborno, ta 
encera cu mester tin dos 
persona, un cu ta duna y 
otro cu ta ricibi. Den caso 
asina esun cu a comete e 
soborno tambe tin di rindi 
cuenta na husticia. 

Te cu awor, e segundo 
parti di e caso ta 
hermeticamente cera, 
esta no ta conoci ainda 
ta ken ta esnan cu a paga 
Vos ni cuento ni cu kico 
y tampoco ta conoci a 
cambio di kico. 


Maske nos redaccion a 
compronde cu tur esaki 
lo ta trata di e centro di 
comunicacion sofestica 
cu a haya den su cas, cu 
tabata manda signal pa 
240ra. 


Pues nos ta constata cu 
e caso aki a cuminza bin 
dilanti den pro forma, 
pero, casi sigur fiscal 


lo splica huez cu “ainda 
falta” y como tal lo por 
pidi un extension di fecha, 
te na momento cu nan ta 


cla cu e caso completo. 

Hecho ta keda cu e caso ta 
uno basta grandi y serio, y 
esey por deduci cu desde 


Minister Geoffrey Wever: 
47 camara lo wordo instala na puntonan 


cu a detene e polis, e ta 
keto bay encarcela. 


strategico den centro di ciudad 


Como parti di plan di Revitalisacion 
di Oranjestad, Minister Geoffrey 
Wever a co-finansia e proyecto di 
camara di seguridad pa nos centro 
di ciudad. Awe mainta durante 
un conferencia di prensa teni pa 
Minister Tjon, a haci anuncio di 
Fase 4 di e proyecto di camara di 
seguridad. Esaki ta un proyecto 
interministerial cu lo provee mas 
camara na luganan strategico 
cu lo contribui na seguridad di 
bishitante y tur cu ta biba of haci 
negoshi den nos centro di ciudad. 
Un inversion cuantioso di parti di 
Gobierno di Aruba pa seguridad 
den nos centro di ciudad. 

E factor di seguridad, pa e 


negoshi y pa e bishitantenan ta 
un preocupacion continuo. Pa 
es motibo, proyecto nan manera 
esaki ta esencial pa por yega na 
Revitalisacion di nos Centro di 
Ciudad. Inversionnan priva y 
publico ta sumamente necesario pa 
haci esaki realidad. 


Den e ultimo lunanan por wak 
varios proyectonan publico y priva 
anuncia y tambe den ehecucion. Cu 
mas camara aloca strategicamente, 
lo contribui grandemente na e 
seguridad di e  bishitantenan, 
como tambe mas proteccion di 
inversionnan den nos centro di 
ciudad. 


Nostaagradecido na minister Rocco 
Tjon kende a mira e importancia di 
seguridad di nos centro di ciudad y 
tuma e iniciativa pa haci e proyecto 
aki posibel, y tambe agradecido pa 
e bon cooperacion interministerial 
na bienestar general. 


Ta hopi importante pa nos 
conhuntamente sigui inverti den 
e seguridad, limpiesa, y estetica 
di nos centro di ciudad. Esakinan 
ta condicionnan necesario pa un 
centro di ciudad revitalisa. 

MINISTER ENDY CROES A CENDE E LUZNAN NOBO DI 
INTERNATIONAL RACEWAY PARK PALO MARGA 


Diasabra atardi, despues di 
varios luna di trabou a cende e 
luznan di International Raceway 
Park Palo Marga. Minister Endy 
Croes a hiba palabra y cende 
e luznan pa asina duna inicio 
oficial na e caredanan di Aruba 
Summer Nationals. Un momento 
sigur historico y un proyecto tan 
anhela pa tur e coredonan di e 
deporte di drag race. 


Minister Endy Croes a indica cu 
pista di Palo Marga pa mas di 
dies (10) aña no a haya atencion. 
Gobierno di Aruba a inverti 
den 26 poste di luz LED pa Palo 
Marga. “Ta nos compromiso pa 
laga deporte avansa y Gobierno 
di Aruba ta invertiendo den tur 
nivel di deporte pa bienestar di 
tur deportista”, Minister Endy 
Croes a expresa. 


Minister Endy Croes a priminti 
di haci e maximo esfuerso pa 
por haci un “recap” di e pista di 
Palo Marga. Ohala cu por logra e 
“recap” di e pista pa final di 2024 
of comienso di 2025. 


Minister Endy Croes a añadi cu 
aña pasa, aricibi bishita di Sr. Kurt 
Johnson di Total Venue Concepts, 
un profesional den e preparacion 
di pista di “drag racing” na 
Merca, pa evalua kico tur mester 
haci pa e pista di Palo Marga 
wordo certifica. Sr. Johnson den 
su carera a atende cu hopi pista 
di drag race rond mundo y tin 
conocemento y experticio amplio 
pa evalua, midi, bora, analisa 
pista y duna un rapport final. 
Minister Endy Croes a indica cu 
el a ricibi e rapport caba, pues 
ta trahando duro pa pronto Palo 
Marga por tin un pista nobo y 


certifica pa e proximo 10 aña pa 
careda internacional. Mandatario 
di Deporte a agrega cu un pista ta 
costa hopi placa pa mantene, pero 
directiva, ekipo- y coredonan y 
tur hende cu ta stima e deporte 
aki ban hunto traha un plan pa 
nos por logra mantene e pista aki 
tambe pa futuro pa asina nos tur 
por disfruta di dje. 


Por ultimo, Minister Endy 
Croes ta gradici Gobierno di 
Aruba, Lotto pa Deporte, Sr. 
Anthony Irausquin y Sr. Richard 
Geerman di Elmar, Sr. Sjors 
Beek di Time Line Services, Sr. 
Alwin Boekhoudt, Sr. William 
NG y ekipo completo di Quick 
Electrical, Sr. Joy Werleman, 
Sr. Richard Every y Sr. Sam 


o 

CA 

Kwidama di ABM, Quebero 
Sandblast, Tatfat, Ministerio di 
Deporte y tur hende cu a traha 
hunto pa logra e proyecto aki. 
Minister Endy Croes ta felicita e 
coredonan y fanaticada grandi di 
e deporte di drag race cu e logro 
aki. Pabien na e deporte di drag 
race y danki na tur cu a haci e 
proyecto aki posibel. 

Surceance van betaling” di Serlimar yegando 
na final satisfactorio: Debenan lo wordo paga! 


Informacion cu a yega 
na mesa di redaccion di 
SOLO DI PUEBLO ta 
indica cu e trajecto di 
surceanse van betaling di 
Serlimar ta yegando na un 
final. Dia 30 di juni 2023 
a tuma lugar un otro caso 
den corte, unda e curator 
a presenta solucionnan 
concreto. Un total di 
93 compania a vota na 
fabor di e deal cu tin riba 
mesa, unda cu pa luna 
di September venidero 
nan lo por cobra nan cen 
parcialmente y sperando 
riba algun tempo mas pa 
cobra e suma final. 


Enbista cu gran mayoria di 
e companianan a accepta 


Awe mainta hunto cu 
minister Tjon, minister 
Arends y minister Wever, 
nos a firma e acuerdo 
interministerial entre 4 
ministerio pa di 4 fase 
di e proyecto di camara 
di seguridad cu ta hopi 
importante pa nos 
localnan pero tambe nos 
turistanan. 


Factornan 
importante pa nos 
turismo 


E exito di nos turismo 
ta depende di diferente 
factornan. E ta depende 
di vision, maneho, 
inversionanden mercadeo, 
inversionan den producto 
Aruba y un factor hopi 
importante ta inversionan 
den seguridad. 


Na momento cuturistanan 
ta usa search engines pa 


e oferta, ta haci awor cu 
hues lo mester duna un 
sentencia positivo. Dje 
forma aki tambe Serlimar 
lo sali for di e “surceance 
van betaling? di cual ex 
Minister Marisol Tromp a 
inicia durante cu e tabata 
minister. 

Hunto cu e plan di reforme 
di Serlimar, parce cu awor 
e lo ta sostenibel pa sigui 
dilanti. 

Hues ainda lo mester tuma 
un decision den e caso, 
pero muy probablemente 
cu e sentencia no por ta 
otro cu bay di acuerdo cu 
e plan cu tin riba mesa. 
Segun e curator a splica, 
cu e placa pa paga e 
companianan tey! 


Minister Dangui Oduber 


PROYECTO CAMARA 


busca nan destinacion 
di vacacion un factor 
cu ta determinante ta 
seguridad. Aruba keto bai 
ta wordo considera e pais 
mas sigur den henter e 
region di caribe y esaki ta 
un ventaha grandi cu nos 
tin y ta algo cu nos mester 
percura pa mantene. 


Nos gobierno a sera un 
acuerdo cu nos compania 
estatal Setar pa provee, 
instala y mantene 
camaranan. Nos ta 
hopi contento cu cuatro 
ministerio por a uni y pone 
fondonan disponibel pa 
pone camara den henter 
area di Oranjestad. 

Esaki lo trece mas 
seguridad pa nos localnan 
pero tambe especialmente 
nos turistanan crucero. 


Nos kier a gradici minister 
Tjon pa ehecuta un otro 
bon proyecto pa Aruba, 


4 


DA 
EA 


ministernan Wever y 
Arends pa pone fondonan 
disponibel y tambe Setar 
pa por bai ehecuta un 
proyecto hopi importante 
pa seguridad di nos isla. 


Promer cu 2017 no tawata 
tin camara di seguridad. 
Tawata tin un proyecto di 
camara si cu nunca a mira 
luz di dia. 


Awe Gabinete Wever- 
Croes 2 tin caba 250 
camara instala. 

Frank Dennert a bira e doño nobo di Toyota 


Den un e mail manda pa 
tur cliente, Garage Cordia 
a informa cu ela cambia 
di doño y director. 


Frank Dennert ta e 
doño nobo, director y 
accionista. 

A informa tambe cu Papa 
Hans Schnog a baha cu 
pensioen y a bende su 
accionnan y ta sali di 
Toyota despues di un 
bida completo dedica na e 
compania. 


Frank Dennert ta un 
empleado di Garage 


Cordia y awor doño. 

E prome cambio ta e 
nomber, cual awor lo bira 
Toyota Aruba. 

Toyota ta den e lista di e 
mihor autonan Japones y 
tin su precencia na Aruba 
pa alrededor di 75 aña. 
Solo di Pueblo ta desea 
Sr Dennert exito den su 
projecto, unda lo mester 
converti e compania pa 
ponele bek riba pia. 


No solamente mester 
enfoca riba e clientela cu 
tin e capasidad pa cumpra 
auto riba 50 mil, pero 


Toyota Aruba mester por 
bini cu autonan pa pueblo, 
na prijsnan di bao 20 mil. 


Tin cierto modelonan 
cu nunca Garage Cordia 
a trece Aruba, manera 
Toyota Vitz. E auto di mas 
chikito di Toyota. 


Mas cu claro cu Sr Dennert 
tin su modelo di negoshi 
bon analisa y lo sa di tuma 
e pasonan importante pa 
laga Toyota gana mercado 
atrobe y pone manera 30 
aña pasa, unda Toyota 
tabata domina. 


como director y accionista 


Entrante 4 di juli, Avianca cu 9 frecuencia 


RecientementeOficinadiTurismo, 
A.T.A. a reuni cu miembronan di 
ekipo di Avianca hunto cu Aruba 
Airport Authority. Di parti di 
Avianca tawata presente Viviana 
Martin, Directora di Relacion 
Gubernamental di Avianca y 
Presidente y Gerente General 
di Avianca Costa Rica, como 
tambe Johanna Hernandez, 
Ehecutiva di Venta di Avianca 
na Aruba y Anne Lilian Rijke, 
Lider di Servicio di Aeropuerto 
di Avianca na Aruba. Di parti 
di Aruba Airport Authority 
tawata presente Joost ‘Meijs, 
CEO di AAA, Barbara Brown, 
COO di AAA y Jo-Anne Arends 
Meaux, Business Development 
Executive AAA. Di parti di A.T.A. 
tawata presente Ronella Croes, 
CEO di A.T.A. y Sanju Luidens- 
Daryanani, CMO di A.T.A. 


Avianca ta e aerolinea di Latino 
America cu e capacidad di asiento 
mas grandi pa Aruba y a hunga un 
papel clave pa nos recuperacion 
for di e region. E mercado di 
Colombia por ehempel a surpasa 
e cifra di 2019 compara cu aña 
pasa y te cu mei 2023 a conoce 
un crecemento di 24% compara 
cu 2019. Pa 2023 ta premira cu 


semanal pa Aruba 


e cantidad di bishitantenan for 
di Colombia lo yega un cantidad 
record. Avianca no ta trece 
bishitante di Colombia so pero 
tambe di mercadonan “long- 
haul” manera Argentina, Brazil, 
Chile y Peru. 


Durante e reunion Avianca a papia 
di restructuracion di nan banda y 
planes cu ta sigui. Ta explorando 
entre otro e posibilidad di 
frecuencianan adicional como 
tambe e posibilidad di rutanan 
nobo paasina por sigui diversifica. 
Entrante 4 di juli Avianca lo 
cuminsa cu 9 frecuencia semanal 
pa Aruba for di Bogota, algo 
sumamente positivo. 


A.T.A. ta traha di cerca cu e ekipo 
di Avianca durante aña y ta crea 
por lo menos 4 campaña unda 
ta activa e region completo di 
Latino America. Esaki ta apoya e 
interes y demanda pa Aruba den 
e siguiente lunanan. 


For di 2011, A.T.A. a bin ta traha 
di manera constante y consistente 
riba e strategia di diversificacion 
di e mercado primario, enfocando 
den diferente mercado. Resultado 
di esaki ta cu e mercado di Latino 
America a crece anualmente cu 
un promedio di 5% di 2011 te 
cu 2019, sin conta e mercado 
Venezolano. 


Dia 2 di december lo inicia servicio 
cu aerolinea LATAM for di Peru, 
cu ta cuadra tambe cu e strategia 
di diversificacion ya menciona 
y lo hacie aun mas atractivo pa 
bishitantenan di paisnan manera 
Argentina, Brasil y Chile por yega 
Aruba. Ya caba preparacionnan 
ta tumando luga pa haci e ruta 
aki uno exitoso y crea un relacion 
fructifero cu e aerolinea. 


A.T.A. ta sumamente contento 
cu e desaroyonan positivo for 
di e mercado di Latino America 
y tur socio cu ta yuda haci e 
diversificacion aki posibel. 

Prome Minister Evelyn Wever-Croes: 


ARUBA POSICIONA NUMBER 1 RIBA E LISTA DI CLIMA 
DI INVERSION DEN CARIBE PA DI 3 AÑA CONSECUTIVO 


Investment 
Climate Index (CICI) 
ta un indice econmico 
pa paisnan den region 
di Caribe. Desde 2021, 
Economisch Bureau 
Amsterdam (EBA) ta haci 
unestudioribaeactractivo 
di e clima di inversion den 
e region di Caribe. Pa nos, 
como un isla chikito, y cu 
ta depende riba e pilar 
economico turismo, ta 


Caribbean 


adhunto, por nota cu 
Aruba, pa di tres aña 
tras di otro, ta lidera den 
e ranking di Caribe cu e 
clima di inversion mas 
atractivo. 


E indice di ranking 
ta encera 17 pais y 18 
indicador institucional, 


economico y financiero 
cu ta haci cu un pais 
den e region di Caribe ta 
mas of menos atractivo 
pa inversionistanan. E 
paisnan involivi den e 
indice segun e posicion di 
e ranking ta Aruba, Sint 
Maarten (parti Hulandes), 
Puerto Rico, Bahamas, 
St. Lucia, Antigua and 
Barbuda, Corsou, St. Kitts 


and Nevis, Republica 
Dominicana, Greneda, 
Dominica, Barbados, 


Jamaica, St. Vincent and 


Tabel CiCi-scores en plaats op de ranglijst, 2023, 2022 en 2021 


Puerto Rico 


Bahamas, The 
St. Lucia 


Antigua and Barbuda 


St. Kitts and Nevis 


Dominican Republic 


Grenada 


Dominica 


Barbados 


Trinidad and Tobago 


Jamaica = 
St. Vincent and the Grenadines 


Cuba 


Haiti 


Bron: Economisch Bureau Amsterdam (2023) 


di Reino  Hulandes 
den e region Caribe, ta 
posiciona den e prome 
diesnan, Aruba na prome 
luga, Sint Maarten na di 
dos luga, y Corsou na di 7 
luna. 


clasificacion di 2023, ta 
un indicacion fuerte cua 
pais den nos region ta 
recuperando fuertemente 
di e crisis di pandemia y 
cua pais ta recuperando 
menos bon. Aruba ta 


y principalmente danki 
na e esfuerso di cada 
ciudadano di nos pais. 
Nos no ta ainda unda nos 
mester ta, pero nos ta riba 
e bon caminda. It will 


necesario y importante 
pa atrae inversionnan pa 
nos pais. Den e grafico 


the Grenadines, Trinidad 
and Tobago, Cuba, y Haiti. “E 
Por nota cu e 3 paisnan 


conclusionnan 
di e estudio aki y su 


recuperando y 
ta danki na e vision di 
Gabinete 


only get better”, Prome 
Minister di Aruba, señora 
Evelyn Wever-Croes a 
expresa. 


esaki 


Wever-Croes 


Mechanisms involved in Exocrine 
Pancreatic Secretion 


Mechanisms involved in exocrine 


pancreatic secretion 


PROEFSCHRIFT 
TER VERKRINGING VAN GRAAD VAN 
OCTOR IN DE NEESKUND 
DE KATHOLIEKE UNIVERSI | 


O RIDDERSTAP 


A. NA 


Biblioteca Nacional Aruba invita publico pa 
un entrega di e dissertacion di dr. Alberto 


Ridderstap na Biblioteca Nacional Aruba. 
Esaki ta tuma lugar dia 5 juli 2023 di 5or pa 
70r PM. Ta extende invitacion na publico pa 
atende e momento special aki. 


Despues di 54 aña cu sr. Alberto Ridderstap a 
promoveer como “Doctor in de Geneeskunde’ 
e ta hasi entrega official di su dissertacion 
(proefschrift) tocante ‘Mechanisms involved 
in Exocrine Pancreatic Secretion na Biblioteca 
Nacional Aruba. E motibo pa esaki ta pa añadi 
na e coleccion di proefschriften di yiunan di 
tera den Coleccion Nacional. 


E trayectoria di dr. Ridderstap ta uno largo 
y interesante. Na aña 1957 ela bay studia na 
Hulanda. Na aña 1959 a caba HBS-B cu un 
exact pakket y e mesun aña a cuminsa e estudio 
na Katholieke Universiteit di Nijmegen, cu 
awendia ta conoci como Radboud Universiteit. 


Ela logra su 
titulonan di drs. 
den Biochemie 


y Geneeskunde 
na aña 1966. Na 
1969 ela defende 
exitosamente su 
dissertacion titula 
‘MECHANISMS 
INVOLVED IN 
EXOCRINE 
PANCREATIC 
SECRETION’. Dr. 
Ridderstap tabata e promer Arubiano cu a 
logra promoveer como Doctor cu honor mas 
halto. Dr. Ridderstap ta conoci dor di a fungi 
como huisarts na Aruba pa e distrito di Sta. 
Cruz pa mas cu 35 aña, incluso tambe ela 
traha 5 aña como huisarts na Barber, Curaçao. 

MINISTER ENDY CROES A PRESENCIA FIESTA 
TIPICO DI BARIO NA CENTRO DI BARIO LAGO 
HEIGHTS NA SAN NICOLAS 


Den nomber di Minister di Cultura Xiomara Maduro, a otorga reconocemento 
na dos baluarte pa mantene y promove cultura di Aruba, Jacinto (Ito) Stamper 
y Ferdinand Fitz-Gerald Franca 


Minister 


Recientemente, 
di Enseñansa y Deporte 


Endy Croes a bishita 
Centro di Bario Lago 
Heights pa presencia y 
disfruta e di cuater (4) 
evento di Fiesta Tipico 
di Bario, organisa pa 


Fundacion Union di 
Tipiconan Rubiano. Esaki 
ta un bunita proyecto cu 
ta haci tur luna pa nos 
musica tipico resona 
den diferente bario di 
Aruba. E intencion di 
esaki ta pa den cada 


Y | E 
Loa i 
Dap 4, yn b A. 


evento den bario, duna 
reconocemento na esnan 
cu ta sostene, promove y 
mantene nos folklore bibo 
den e barionan. 


Den nomber di Minister di 
Cultura Xiomara Maduro, 
a reconoce dos baluarte 
pa nan contribucion 
pa mantene y promove 
nos cultura, esta Sr. Ito 
Stamper y Sr. Ferdinand 
Fitz-Gerald Franca. 
Minister Endy Croes 
a gradici Ito y Fitz pa 
sostene y promove cultura 
di Aruba. 


NAN i AN A 


Finalmente, Minister 
Endy Croes a gradici 
Fundacion Union di 


Tipiconan Rubiano pa e 
bunita iniciativa pa tene 
nos cultura di 


musica 


tipico bibo. Tambe, a 
aplaudi tur grupo tipico 
cu a presenta den e Fiesta 
Tipico di Bario. Masha 
pabien na Ito Stamper 
y Fitz Franca cu nan 
reconocemento. 

Den cuadro di Dia di Piscado, 
Ministerio di Naturalesa a 
invita piscadonan cu harpoen 
(tiradonan di pisca) na 
bestuurkantoor pa presenta 
na nan e maneho di tiramento 
di pisca(spearfishing). E meta 
principal ta pa yega na regulacion 
duradero y harmonioso pa ambos, 
naturalesa como ciudadano. 


Aña pasa na Centro di Bario 
Playa Pabou a tene un reunion 
cu tiradonan di pisca unda nan 
a scohe nan representantenan 
pa forma parti di un comision 
pa asisiti den e maneho nobo di 
spearfishing. Durante transcurso 
di aña, ministerio di Naturalesa 
hunto cu e comision a reuni cu 
varios stakeholders manera Santa 
Rosa, Directie Natuur en Milieu, 
Fundacion Parke Nacional Aruba, 
Warda nos Costa, Polis Maritimo 
y Directie Scheepvaart, pa asina 
den un manera participativo yega 
na un maneho duradero. 


Algun cambionan cu ta resalta 
den e proposicion di maneho nobo 
ta e sistema di permiso. Santa 
Rosa como e departamento di 
Agricultura, Cria y Pesca ta esun 
encarga pa maneha e permisonan 
entre otro registracion di esaki. 
Den e maneho aki lo regla 
tanto tiramento riba pisca no 
protehi como pisca invasivo 
(manera lionfish). Punto nan 
di e proposicion di maneho di 
Spearfishing ta cu esaki lo wordo 
permiti solamente cu un permiso 
di Minister di Naturalesa. E 
Permiso otorga di spearfishing lo 
ta valido pa un aña y ta mara na 
un suma anual. Basa riba datos di 
permiso di Santa Rosa lo controla 
importacion y benta di arma y 
piesa di spearfishing tanto pa e 
'speargun' como e 'pole spear'. 
Fuera di esaki esnan cu ta desea 
di practica spearfishing lo mester 
sigui un curso obligatorio cu lo 
enfoka riba conocemento di nos 
especienan marino, conocemento 
di e leynan y regulacionnan 
relevante como tambe e aspecto 
di siguridad pa e tirado di pisca. 

Cambio den e uzo di herment di 


Minister Ursell Arends: 


SECTOR DI PESCA TA MIRANDO PASONANAN 
CONCRETO PA ENGRANDECE Y REGULA E INDUSTRIA 


un tirado di pisca tambe a wordo 
presenta cual ta entre otro cu ta 
permiti arma di spearfishing cu 
elsatico(power bands) y ta prohibi 
arma di pesca neumatico(presion 
di aire). 


Teniendo na cuenta cu nos bida 
marino, un lista positivo lo wordo 
crea pa indica cua especie di pisca 
por casa uzando arma cu trekker y 
por ehempel riba especie invasivo 
lo permiti arma sin trekker p.e. 
lionfish. Lo introduci regulacion 
di areanan asigna y metodo cu 
por uza pa e tirado di pisca. Un 
otro parti cardinal di e maneho 
nobo ta datos, registracion di 
datos ta obligatorio minimo 1 
biaha den cada 6 luna encuanto 
e especie, grandura y area. Santa 


Rosa lo ta esun responsabel pa 
colecta y maneha e datos nan aki. 
Asina por cuminsa na percura pa 
un manera mas responsabel di 
spearfishing. 


Ehecucion di un maneho ta 
encera control y ariba esun di 
spearfishing lo rekeri desaroyo 
di un otro maneho pa delinea e 
infraccionnan cu tin intrekking 
di permiso como consecuencia. 
Actualmente tin un gedoogbeleid 
vigente, den futuro lo tin un 
island round marine park unda 
departamento di gobierno lo 
aporta na FPNA pa haci e control 
necesario cu e conocemento di e 
materia. 


Cu e presentacion di maneho 


nobo, Ministerio di Naturalesa, 
cu aprobacion den Conseho di 
Minister, lo cuminsa encamina e 
caminda legal na e departamento 
di Legislacion (DWJZ) pa asina 
formalisa e maneho. 


E sector di pesca ta mirando 
pasonanan concreto pa 
engrandece e industria. Na un 
forma participativo lo inclui 
representante di cada arte di 
pesca den un Plataforma Nacional 
di Pesca y asina fortifica e arte 
aki cu ta parti di nos cultura y 
cu lo aporta inmensamente den 
e tranformacion di pesca pa 
uno mas sostenibel teniendo na 
cuenta cu nos naturalesa y medio 
ambiente. 


situa dilanti Colegio San Hose 


Tur cuminda ta bin cu Aroz, Salada, Banana funchi. 
ambe nos tin sides di: extra sauce, pika habanero, mango of papaya 
--- por agrega French fries si ta desea --- 


Nos ta warda bo na Oké Take away situa schuin tegenover di Colegio san hose Santa cruz 


Bon appetit** 

Preparatorio 


TROPIC ALÉ PRESENTE NA E SUPERHERO 
FUN WALK DI NOS PARAISO 
PROMOVIENDO UN BIDA ACTIVO & SALUDABEL 


DERN 


Nos 


Paraiso a organisa un Su- 


perhero fun walk en con- 
exion cu celebracion di 
nan 28 aña di existencia. 
Mas cu claro e marca di 
bacoba di mas gusta na 
Aruba, Tropic Alé tabata 
presente y a triet tur par- 
ticipante un bacoba deli- 
cioso. Bacoba Tropic Alé 
tin un balor nutricional 
halto, e ta un snack salu- 
dabel y facil di come. E 
ta un fuente excelente di 
potasio, cual ta hacie un 
aliado pa reduci e riesgo 
di enfermedadnan cardio- 
vascular. 

E tin mineralnan manera 
magnesium y folic acid, 
como tambe fibra y vi- 
tamina B6, carbohidrato 
y te hasta vitamina C. Ba- 
cobanan ta yuda nos me- 
hora e transito intestinal y 
procesonan digestivo y ta 
yuda nos sinti yen. 


Bacobanan ta contene 
3 sucu natural-sucrose, 
fructose y glucose, door di 
esaki un bacoba ta duna 
bo un boost di energia in- 
stantaneo, sosteni y sub- 
stancial. Studionan a de- 
mostra cu 2 bacoba so ta 
proporciona suficiente en- 
ergia pa un entrenamento 
extenuante di 90-minuut. 


Pe e motibo aki, Bacoba ta 
un di e frutanan preferi pa 
tur atletanan na Mundo. 


Tropic Alé ta un marca lo- 
cal cu ta wordo cultiva den 
e teranan fertil di Costa 
Rica. Tropic Alé ta conoci 
pa sostene deporte local, 
como patrocinado di dife- 
rente actividad deportivo 
y organisado di e prome 
Banana Run di Aruba. 
Tropic Alé ta gradici scol 
preparatorio Nos Paraiso 
pa e invitacion pa ta parti 
di e evento aki y pa nan 
contribucion na deporte 
escolar. 

E caminata tabata uno 


exitoso unda cu grandi y 
chikito a participa y hasta 
a bisti na nan superhero 
preferi. Apoyo banda di 
caminda tabata tremen- 
do. Masha pabien Scol 
Preparatorio Nos Paraiso 
cu e caminata exitoso, 
por mira potret di evento 
aki riba Facebook page di 
Tropic Alé Banana. 

Minister Arends ta reconoce piscadonan 
pa nan balentia y esfuersonan 


Siman pasa diahuebs, du- 
rante celebracion di Dia di 
Piscado, Minister di Na- 
turalesa, Sr Ursell Arends 
a tuma e oportunidad 
pa reconoce 6 piscado cu 
a bin ta contribui gran- 
demente na e maneho di 
spearfishing cu nan cono- 
cemento y experiencia y 
durante añanan a bin ta 
provee diferente perspec- 
tiva riba e arte di pesca. 


Piscadonan cu a wordo 
reconocl: 


. Derick Quandus 

. Edward Dirksz 

. Marvin Thiel 

o Bogdanovic (Dano) 
Carolina 

° Jonathan Koole 

. Aby Kock 


Durante e dia aki a tuma 
un momento special pa 
reconoce Sr. Victor Tromp 


cu ta un piscado adulto 
mayor di 81 aña y cu ainda 
ta practica e arte di pesca 
activamente. Victor cu no 
solamente ta piscado, si 
no tirado di pisca tambe, 
ta conta cu durante su 


trayectoria largo e semper 
a cuida y proteha piscanan 
cu ta importante pa nos 
ecosistema. 'Shonnan ami 
a yega, wak pa boso tambe 
yega! E la bisa na tur otro 
piscadonan presente. E ta 


un orguyo grandi pa nos 
por a reconoce Aruba su 
piscadonan cu un detaye 
chikito gradiciendo nan 
pa nan aporte na nos in- 
dustria di pesca. 

Ministerio di Naturalesa 


ta manda palabra di danki 
tambe na Santa Rosa Aru- 
ba pa tur nan esfuersonan 
pa sigui engrandece e sec- 
tor di pesca y pa a forma 
parti di e celebracion di 
Dia di Piscado. 


Minister di integracion Glenbert Croes e presenta e 
Toelatingshandboek 2023 na Parlamento di Aruba 


Den Manual di Maneho 
“Handboek Toelating” 
cu a keda introduci 1 di 
februari 2023, ta guia e 
maneho di Integracion. 
Diamars siman pasa den 
Parlamento Minister en- 
carga cu Integracion Sr. 
Glenbert Croes, a splica 
puntonan di admision na 
Aruba. 

Hobennan 

Hobennan cu ta na Aruba 
for di chikito, cu ta bay 
scol na Aruba pero ta ile- 
gal, ora cu e hoben haci 18 
aña nan no por continua 
cu nan scol pasobra nan 
no tin permiso. Debi cu 
nan a bira mayor di edad 
dificil pa nan sigui stu- 
dia. Awor cu e Handboek 
Toelating nobo, e hoben 
por haya un permiso unda 
e por busca un hende con- 
oci of un famia mes cu por 


firma pa e hoben como 
“verblijf bij garantsteller”. 
Pa Minister  Glenbert 
Croes, tin hopi caso hu- 
manitario cu mester tene 
na consideracion y caso 
pa caso ta evalua nan. 
Nos adultonan mayor 

Si tin un pensionado cu 
mester di un hende pa 
cuid'e pero su pensioen no 
ta yega pasobra cu norma 
di entrada ta 2.040 florin, 
awor ta permiti cu un yiu 
of un familiar por para 
co-garante pa e empleado 
domestico. Esaki ta haci 
posibel cu e entradanan 
ta wordo tuma hunto. No 
necesariamente e co-ga- 
rantenan mester biba na 
mesun adres pero asina ta 
facilita pa nos grandinan 
por tin hende pa cuidan- 
an. 

Deportista 


Minister Croes a splica cu 
un hende cu bin haci de- 
porte, e no ta bin haci de- 
porte so, y awor e por haya 
permiso pa traha y man- 
tene su mes. E posibilidad 
aki ta yuda e deportista y 
yuda e club cu ta firma pa 
e persona aki. Esunnan cu 
kier trece un deportista 
mester corda cu nan tam- 
be ta sernan humano y 
nan mester haya bon trato 
y duna nan condicionnan 
digno pa biba na Aruba. 
Inversionista 

Tambe den e Handboek 
Toelating 2023, e man- 
datario a splica cu a baha 
norma di inversionista pa 
150 mil florin, pasobra 
despues di e pandemia 
hopi hende a haya sla fi- 
nanciero duro. Kizas tin 
algun hende lo a bira mas 
rico durante e pandemia 


pero tur hende a haya 


sla financiero. Permiso 
pa inversionista cu ta in- 
verti den tanto Sanicolas 
como Oranjestad e in- 
vesteerders norm ta cero 
y Minister Glenbert Croes 
ta haya cu mester stimula 
hende pa inverti den tan- 
to downtown Sanicolas 
como downtown Oran- 


jestad. Cu e Handboek 
Toelating cu a drenta na 
vigor 1 di februari 2013, 
ta bay keda haci evalu- 
acion y awor cu e la keda 
introduci mester a repasa 
varios version pa e keda 
rafina, coregi, ahusta y 
finalmente Parlamento di 
Aruba a haya e version fi- 
nal. 

MINISTER ENDY CROES TA FELICITA E 
GRADUADONAN DI JULIANA SCHOOL 


y (6, W Geh ho: 


ORANJESTAD: Diasabra 
anochi, Minister Endy 
Croes a atende e fiesta 
di graduacion di Juliana 
School. Durante e ceremo- 
nia Minister di Enseñansa 
Endy Croes a duna un dis- 
curso felicitando e gradua- 
donan. E aña aki Juliana 
School tin un motibo extra 
pa celebra ya cu e scol tin e 
miho porcentahe di grad- 
uado di MAVO na Aruba. 
Juliana School tin un total 
di 97% graduado. E miho 
graduado di 7 materia ta 
Frederick Lobbrecht y e 
miho graduado di 6 ma- 
teria ta Kiandra Gomes. 
Durante e anochi special 
aki a despedi di Sr. Clyde 
Roga cu ta bandona ense- 
ñansa despues di a traha 
27 aña na Juliana School 
como docente di e mate- 
ria Natuurkunde. Minis- 
ter Endy Croes a gradici 
Sr. Roga y den nomber di 
Gobierno di Aruba a en- 
treg’ e un roconocemento 
di aprecio pa e dedicacion 
y profesionalismo duran- 


te 27 aña den enseñansa 
di Aruba. Minister Endy 


Croes ta felicita cabesante 
Sra. Paula Croes, docen- 
te- y mayornan pa sos- 
tene e alumno durante e 
trayecto aki. Finalmente, 
den nomber di Gobierno 
di Aruba e mandatario di 
enseñansa ta felicita tur 
graduado y ta desea nan 
hopi exito den futuro! 

Dia di San Juan, manera 
ta un tradicion Minister 
di Cultura Xiomara Mad- 
uro ta pasa bishita tur e 
centronan den bario cu ta 
organisa e Fiesta di San 
Juan — Dera Gay. 


E prome evento cu e man- 
datario a bishita ta esun 
organisa pa SV. Jong San 
Nicolas. Aki por a pres- 
encia e baile di San Juan. 
Minister Maduro a hiba 


E) 


Minister di Cultura Xiomara Maduro: 


RECONOCIMENTO NA JULIANA RASMIJN PA SU AÑANAN DEDICA 
NA ENRIKESE Y MANTENE NOS CULTURA Y TRADICION DI DIA DI 
SAN JUAN - DERA GAY 


palabra y a gradici un y 
tur presente, na e organ- 
isadornan y musiconan pa 
nan sosten na nos Fiesta 
di San Juan. 


Ademas tabata un mo- 
mento special pa e man- 
datario hunto cu Depar- 
tamento di Cultura duna 
reconocemento na Sra. 
Modesta Juliana Rasmijn 
pa e 35 aña dedica na en- 
rikese y mantene nos cul- 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Proximo Jackpot 


54.000,- 


tura y tradicion di Dia di 
San Juan — Dera Gay. Sra. 
Deta a aprecia masha hopi 
e reconocimento y trece 
dilanti den un forma ma- 
sha emocional cu e no ta 
traha pa haya reconoci- 
mento pero si pa e amor 
pa e cultura y tradicion di 
nos pais. 


Tambe ela gradici tur es- 
nan cu a ta yude durante 
ultimo añanan. Minister 
Maduro a gradici seño- 
ra Deta y desea cu Dios 


brinde hopi aña di bida 
y salud pa e por sigui en- 


grandece y sostene nos 
cultura. 


Cu profundo sentimento y hopi dolor na nos curason, 
Nos ta participa, cu a drumi su eter no sonjo : 


Sr. Brigido Nicolaas Laclè, conoci como Nikki of Nico 
Na Purmerend — Hul. 


Na nomber di su juiwnan : 

Robert Alexander Laclè. 

Eric Anthony ( tony ) Laclè. Y Debby Wildschut. 
Julitza Rosmin Awatjali y Jeffrey Otten. 

Sra: Ambrosia ( Deta ) Jacobs. 


Rumannon: 


Frida Henriquez - Laclè. I familia 


Jsabela ( Dela ) Hart - Lacle. y familia 
William Lacle. 


Brandy Dijst. B 
Jacey Otten. ; 
Dantè Otten. 


= Juna Otten. 
Lizz Laclè. 


Bisanieta : 


MEGA 

| Olx Jackpot Proximo Jackpot 


| Olxmatch4 | 

amo] 350.000,- 

Sobrina y sobrinonan, prima y primonan, swa y cunja. 

Bon amigo Milo Dijkhoff. 

Famianan : Laclè, Jacobs, Henriquez, Hart, Gamarra, 
Werleman, Croes, Everon, Tromp, Wildschut, Awatjali, 


Acto di despedida ta tuma Lugar Diarason mainta 
05 Juli 2023, entre 10.or y 11.0r na crematorium Purmerend 
Purmerweg 92. 1441 RC. Purmerend. 


Despues di e acto di despedida cremacion to tuma Lugar 
Den seno familiar. 

ORANJESTAD - Diamars 
mainta, Prome Minis- 
ter Evelyn Wever-Croes 
hunto cu Minister Ursell 
Arends, Minister Geoffrey 
Wever y Minister Xiomara 
Maduro, den presencia di 
conseheronan, a reuni cu 
Secretario di Estado Alex- 
andra van Huffelen. E top- 
iconan di e reunion tabata 
e refinanciamento di e 916 
miyon florin cu Hulanda a 
financia Aruba den tempo- 
rada di Covid y pa duna un 
"update" riba e landspak- 
ket. 


Prome Minister Evelyn Wever-Croes: 


PROME MINISTER A REUNI CU SECRETARIO DI 
ESTADO ALEXANDRA VAN HUFFELEN 


"Lo sigui na mesa respetuosamente, buscando un solucion den e miho 
interes pa e pueblo di Aruba" 


Prome Minister a indica cu 
e reunion tabata uno posi- 
tivo y cu Aruba tabata tin e 
oportunidad di trece vari- 
os punto dilanti. Mirando 
cu riba diferente punto ex- 
cepto uno, Aruba y Hulan- 
da ta riba mesun liña, lo 
sigui na mesa pa asina por 
yega na un miho solucion. 
Pa loke ta refinanciamen- 
to di e debe, Hulanda ta 
di acuerdo pa refinancia. 
Esaki sigur ta un bon noti- 
cia mirando cu si esaki no 
ta e caso, Aruba lo mester 


E SOLO 5; 


ej | | TT] 7] 

paga e debe aki na Octo- 
ber 2023, y no ta dispone 
di e placa pa paga esaki. 
Loke si Hulanda kier, ta pa 
bin condicionnan na mesa 
cu ta sigura cu Aruba lo 
cumpli pa paga e debe aki 
cabalmente den futuro. 
E condicionnan aki lo no 
conta solamente pa e Go- 
bierno di Gabinete Wever- 
Croes den cual Hulanda 
tin confiansa, sino e ta 
conta pa cualkier otro go- 
bierno cu sinta den futuro. 
Cua gobierno cu bin den 
futuro lo mester cumpli 
cu e palabracionnan haci, 
di tin finansas saludabel 
y normanan pa cumpli cu 
ne. Riba e punto aki Aruba 
ta ful di acuerdo cu Hu- 
landa pasobra supervicion 
financiero di un pais ta 
importante y necesario. 


Prome Minister a splica 
cu e unico diferencia di 
opinion cu tin entre Aruba 
y Hulanda ta, e manera 
con lo ehecuta e palabra- 
cionnan cu ta haci. Esaki 
ta un topico cu a wordo 
discuti durante e reunion 
extensamente. Hulanda su 
deseo ta pa pone e palabra- 
cionnan aki den e rijkswet, 
pero Parlamento di Aruba 
a indica, di no ta di acu- 
erdo cu esaki, y lo prefera 
un "landsverordening" cu 
ta un ley local. Mirando cu 
esaki ta e unico diferencia 
di opinion, Prome Minis- 
ter a indica cu como gobi- 
erno responsabel, lo sigui 
na mesa pa purba yega na 
e miho alternativa y solu- 
cion pa pais Aruba. 


Tambe, Prome Minister 
a trece dilanti cu Corsou 
y Sint Maarten tabata tin 
un rijkswet, pero tur dos 


isla a haya dispensacion di 
nan debenan, aclontrario 
di Aruba cu no a haya es- 
aki. Tampoco por bisa cu e 
ley aki a funciona optimal 
na Corsou y Sint Maarten, 
mientras cu si por bisa 
cu e "landsverordening" 
a demostra di ta eficiente 
den pasado pa pais Aruba. 
Den pasado, e gobierno 
di Gabinete Mike Eman 
(AVP), a hiba un maneho 
financiero iresponsabel, 
pero na momento cu a in- 
troduci e Laft, tur esaki 
a para. Pa cu esaki por 
conclui cu el a traha de- 
bidamente. Aruba na e 
momentonan aki ta den 
crecemento y desaroyo, y 


TA BENDE 2 CACHO 
SHITZU 


SHITZU 1 HEMBRA 1 MACHO CLA PA BAY. 
NAN TA SIN VACUNA PA 800FL SO. PA PERSO- 


NANAN INTERESA YAMA 5948921 of 5660538 


no lo desea di tin un rijk- 
swet pa stroba esaki. Pa 
e motibo aki, Gobierno lo 
sigui na mesa cu Hulanda 
pa asina delibera y purba 
na yega na e miho solucion 
pa henter e comunidad di 
Aruba. Por ultimo tambe a 
toca e tema di e landspak- 
ket, e ehecucion di esaki 
y e retonan cu tin actual- 
mente. 


"Por conclui cu e tabata un 
bon reunion, na unda lo 
sigui na mesa respetuosa- 
mente, buscando un solu- 
cion den e miho interes pa 
e pueblo di Aruba" Prome 
Minister Evelyn Wever- 
Croes a expresa. 

Riba 1 di juli 2023 duran- 
te e acto conmemorativo 
di 160 aña di abolicion di 
sclavitud den Reino Hu- 
landes, archivonan co- 
lonial digital cu ta inclui 
historia di nos pasado di 
sclavitud a wordo traspasa 
for di Hulanda pa Aruba. 
Minister di Cultura Xio- 
mara Maduro a ricibi for 
di Secretario di Estado di 
Husticia y Siguridad sr. 
Eric van der Burg, docu- 
mentonan cu ta data for 
di 1828 te cu 1845. Na su 
turno, Minister Maduro 
a entrega esaki pa sr. Ed- 
ric Croes cu ta encabesa e 
departamento di conser- 
vacion y preservacion na 
Archivo Nacional Aruba 
(ANA). 


Un alrededor di 70 mil 
scans di documentonan a 
wordo pasa riba un hard- 
drive y esaki a wordo en- 
trega diasabra ultimo na 
Minister Maduro. E scans 
ricibi lo wordo haci accesi- 
bel door di Archivo Na- 
cional Aruba riba e plata- 
forma di coleccion.aw y lo 
aplica e tecnologia di HTR 
pa haci e documentonan 
digital mas facil pa nabe- 
ga. 


E traspaso di e archi- 
vonan aki ta importante 
pa Aruba y nos herencia 


Minister di Cultura Xiomara Maduro: 


PAIS ARUBA TA RICIBI ARCHIVONAN 
COLONIAL DEN FORMA DIGITAL 


cultural 


especialmente 
considerando cu e ta tra- 
ta di documentonan to- 
cante nos antepasadonan. 
Manera sr. Edric Croes 
di ANA ta indica, e archi- 
vonan aki tin un conexion 
y laso familiar. Sin e docu- 
mentonan aki, nos no por 
forma un bista completo 
tocante nos historia. E in- 
formacion aki ta esencial 
pa compronde e historia 
unico di nos pais durante 
un periodo unda cu colo- 
nista Europeo, Amerindio 
y catibo di West-Africa a 
mescla y asina a forma un 
poblacion nobo di habi- 
tante riba nos isla. 


Minister Maduro a indica 
durante e traspaso di e 
archivonan cu 1 juli 2023 
ta marca un dia historico 
unda cu nos ta para keto y 
honra nos antepasadonan. 
E traspaso di archivonan 
ta simbolisa un acuerdo 
mutuo entre Hulanda y 
Aruba pa debolbe nos ar- 
chivonan bek na nos cas. 
Minister Maduro a gradici 
Secretario di Estado van 
der Burg y a finalisa bisan- 
do cu e pasado di sclavitud 
den Reino Hulandes y na 
Aruba ta un historia com- 
parti: e ta di nos tur. E ar- 
chivonan cu nos a ricibi ta 
conta e storianan di esnan 
cu a biba y experencia e 


periodo di sclavitud riba 
nos isla. A base di e in- 
formacion ricibi nos por 


honra nos antepasadonan, 
comprende nos presente 
y traha riba e sanacion 


necesario pa fiha riba un 
miho futuro pa nos mes, 
como pais y como Reino. 


Cas di Max ta anuncia fayesimento di 


Sh Eugeno K, Sohoulan 


Mihor conoci como Robby” 


Omo y Padrino Stima di nos Director Paul Schouten 


Tur trahador di Cas di Max ta desea yiu y casa y demas famia 
condolencia y forsa den e dianan difisil 


kar 


Mueble y mas 


er 


CENTRALE BANK VAN ÁRUBA 


Anuncio di fayecimento 


Banco Central di Aruba ta anuncia fayecimento di 
Señor Ceasar Giovanni “Joe” Maduro 
Ex-presidente di Hunta di Comisario di Banco Central di Aruba 
Hunta di Comisario, Gerencia y Staf di Banco Central di Aruba ta extende nan 


mas sincero condolencia na su esposa, yiunan y demas famia y ta desea nan 
hopi forsa den e dianan il aki. 5 
r 

Cu señor Maduro sos 

SU 


Diarazon 5 Juli 2023 


Diasabra ultimo dia 1 di 
juli 2023 den henter Re- 
ino Hulandes y Surinam 
a conmemora 160 aña cu 
sclavitud a wordo aboli 
den reino hulandes. Na 
Aruba riba e plenchi di- 
lanti Museo Arqueologico 
Nacional Aruba na unda 
cas di Dun Dun Ecury ta 
situa, Gobierno di Aruba 
pa prome biaha a con- 
memora y brinda respet 
na nos antepasadonan cu 
a pasa den sclavitud. 


Aruba tin su historia uni- 
co pa locual ta sclavitud 
y Aruba a sa di demostra 
di ta un pueblo cu desde 
comienso tabata uno re- 
siliente, un pueblo cu no a 
laga atrosidadnan di locu- 
al ta humanidad pare di 
por desaroya su mes den 
locual ta e hende cu awe 
cada un di nos ta. Dundun 
ta un ehempel di esaki, 
como un decendiente di 
esclavo ela sa di bira un di 
e comerciantenan di mas 
prominente di Aruba. 


E ceremonia a conta cu 
presencia di Su Excelencia 
Gobernador di Aruba Sr. 
Alfonso Boekhoudt, Vice 
Presidente di Parlamento 
Sr. Raymond Kamper- 
veen, Minister President 
Sra. Evelyn Wever-Croes, 
Minister di Finansa y Cul- 
tura Sra. Xiomara Mad- 
uro, Minister di Husticia 
y Asuntonan Social Sr. 
Rocco Tjon, Secretario di 
Estado Seguridad y Husti- 
cia Sr. Eric van der Burg, 
hefenen di departamento, 
demas invitado y pueblo. 


Minister di Finansa y Cultura Xiomara Maduro: 


ARUBA A CONMEMORA 160 AÑA CU SCLAVITUD A 


E mainta a inicia cu un 


minuut di silencio pa re- 
flexiona riba e Historia di 
Sclavitud den Reino Hu- 
landes, cual pais Aruba 
tambe a forma parti. 


Comision  Conscientisa- 
cion Sclavitud Áruba for- 
ma pa Minister Maduro 
a prepara un bunita pro- 
grama pa e mainta aki cu 
a sigui cu presentacion 
di un poesia presenta pa 
Marilis Becker. 


Despues a pasa pa e trans- 
mision en bibo for di Hu- 
landa na Oosterpark Am- 
sterdam e discurso di Su 
Mahestad Rey Willem-Al- 
exander cu no solamente a 
pidi despensa pero a pidi 
pordon pa su antepasa- 
donan cu no a lucha con- 
tra e sistema di sclavitud. 
Prome Minister di Aruba 
a hiba palabra y den su 
discurso a gradici histo- 
riadonan pa trece claridad 
den historia di sclavitud 
na Aruba, tambe Prome 
Minister a reafirma pa e 
crimen horible aki nunca 
mas ripiti. Aruba a de- 
mostra di por confronta 
desafio, sobrepasa tempo 
duro y surpasa obstaculo 
y recupera. E programa a 
continua cu presentacion 
musical di e artista Mo 
Mohamed y famia, sigui 
pa discurso di un descen- 
diente di esclavo Sr. Edric 
Croes, e artista Beach a 
presenta un obra teatral, 
Sr. Jose Miguel Donata 
otro descendiente di es- 
clavo tambe a hiba un dis- 


curso. 


E grupo di baile Dabaru- 
ida a duna un presen- 
tacion y despues e hoben 
cantante Susjaira Kerpens 
a deleita cada un presente 
cu un bunita cancion y a 
wordo acompaña pa Den- 
zil Tromp. E publico pre- 
sente y esnan cu a sigui e 
transmision tambe por a 
mira un montage di vid- 
eo di Archivonan di ANA 
pa locual ta e periodo di 
sclavitud na Aruba a wor- 
do treci riba pantaya. 


Un di e momentonan in- 
teresante y emocionante 
tabata na momento cu 
Secretario di Estado di 
Husticia y Seguridad Sr. 
van der Burg a haci tras- 
paso di archivonan di 
sclavitud di nos Pais Aru- 
ba na Minister di Cultura 
Xiomara Maduro y despu- 
es e mandatario a entrega 
esaki na Edric Croes di 
ANA, kendenan lo traha 
riba esakinan pa e por 
bira informacion publico. 
A sigui cu presentacion di 
nos artista Edjean Semel- 
eer y por ultimo nos gran 
cantante Ghislaine Grant 
cu a sera e mainta cu un 
tremendo interpretacion. 


Minister Maduro ta en- 
fatisa cu como Pais nos 
para keto na e aniversario 
aki di abolicion di sclavi- 
tud pa nos no solamente 
haya sa mas di nos histo- 
ria, pero pa nos por purba 
compronde nos presente y 
pa nos fiha un futuro den 
cual nos por evita di haci 
e eror manera cu a wordo 
haci contra humanidad. 


Historia a mustra con nos 
a sa di desaroya nos mes 
y mira e potencial cu nos 
tabata tin, cu nos tin y 
cu Dios mediante lo keda 
mantene como un pueblo 


WORDO ABOLI DEN REINO HULANDES 


cu a sa di desaroya su mes 
cu e resilencia cu ta haci 
nos unico. 


Minister di Finansa y Cul- 
tura ta gradici e comision 
organisador y tur esnan cu 
a contribui pa por a haci e 
acto di conmemoracion 


aki posibel. Danki na tur 
esnan cu presenta riba es- 
cenario y tur esnan cu a 
asisti e mainta aki. Danki 
tambe na Telearuba pa 
transmiti e Acto di Con- 
memoracion di 160 aña di 
Abolicion di Sclavitud den 
Reino Hulandes. 


eocoe...n..nrecreen.c.c.e.cnernre...coo vos. 


Pa Orashion prome . 


cu entiero 


y orashion despues 
di entiero esta 3 
OCHO DIA | 


por jama 


Atanasio Bremo 


of 568 6141 


SEMPER NA BO ORDO : > 


è 
* ESTA VIGILIA 


: Cel. 569 2763 

